Diari Oficial de la Generalitat Valenciana


Sumari del DOGV 8166, del 09-11-2017 (2017/9937)

RESOLUCIÓ de 25 d'octubre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es deixa sense efecte la designació del Centre de Suport Tecnològic Lacti -CEATEL- com a Centre Autonòmic de Control Lleter de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8166

Data del DOGV
:   09-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9937


Data del document
:   25-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 25 d'octubre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es deixa sense efecte la designació del Centre de Suport Tecnològic Lacti -CEATEL- com a Centre Autonòmic de Control Lleter de la Comunitat Valenciana. [2017/9937]  
L'article 2.a del Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina, defineix el control oficial de rendiment lleter com el conjunt d'actuacions l'objectiu de les quals és l'avaluació genètica dels reproductors de les espècies bovina, ovina i caprina d'aptitud lletera per a millorar les produccions làcties i que consistirà en la comprovació sistemàtica de la quantitat de llet produïda i dels seus components, així com l'arreplega d'una altra informació de validesa, per a la seua incorporació als esquemes de selecció aprovats per a les diferents races.  
El paràgraf primer de l'article 4 del Reial decret 368/2005 declara les comunitats autònomes com a responsables en l'àmbit de les seues competències, del funcionament del control lleter oficial, que serà executat (diu el paràgraf segon del mateix article) a través dels centres autonòmics, sota la supervisió dels òrgans competents de les comunitats autònomes, i amb la participació i assessorament de les organitzacions o associacions de ramaders oficialment reconegudes per a la gestió dels llibres genealògics de races d'aptitud lletera.  
  
L'apartat 1 de l'article 11 del Reial decret 368/2005 disposa que en cada comunitat autònoma es constituirà un centre autonòmic de control lleter, que actuarà com la unitat de coordinació i gestió de l'execució en l'àmbit autonòmic del control lleter oficial.  
Així mateix, en l'article 14 del Reial decret 368/2005 s'estableix que en cada comunitat autònoma es disposarà, almenys, d'un laboratori per a realitzar les anàlisis del control lleter oficial.  
Vist que durant el present exercici 2017 no havia facilitat informació sobre la seua activitat i funcions establides en la normativa vigent, en data 22 de setembre de 2017, se li va concedir tràmit d'audiència a fi de justificar les dites actuacions encomanades.  
A través del registre telemàtic número GVRTE/2017/45089 en data 11 d'octubre de 2017, Ramón Garcerá Pérez, en qualitat de president de CEATEL, presenta escrit en què informa del cessament de l'activitat com a centre autonòmic de control lleter.  
Mitjançant la Resolució de 20 de març de 2007, del conseller d'Agricultura, Pesca i Alimentació, en el seu apartat primer es va designar el Centre de Suport Tecnològic Lacti (CEATEL) gestor del Centre Autonòmic de Control Lleter, que haurà de complir els requisits i les funcions establides.  
Per tot això, i a proposta del director general d'Agricultura, Ramaderia i Pesca, resolc:  
  
Acceptar l'acord de cessament d'activitat i funcions com a centre autonòmic de control lleter de CEATEL, presentat en data 11 d'octubre de 2017, i deixar sense efecte la designació de CEATEL ?Centre de Suport Tecnològic Lacti- com a gestor del Centre Autonòmic de Control Lleter de la Comunitat Valenciana.  
  
València, 25 d'octubre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.